અમદાવાદ: વધુ બે મોટા ભૂવા શહેરમાં જોવા મળ્યા છે. આંબલી ગામ પાસે સરદાર પટેલ રિંગ રોડ અને હાથીજણ રિંગ રોડ પાસે મોટા ભૂવા પડ્યા છે. આંબલી ગામ પાસે SP રિંગ રોડ પર પડેલા ભૂવા વિશે સ્થાનિકોનું કહેવું છે કે, આ ભૂવો 3 વર્ષ પહેલા જ નાંખવામાં આવેલી ડ્રેનેજ લાઈનમાં લીકેજ થતાં પડ્યો છે. BRTS ટ્રેકને જોડતા રોડ પર પડેલો આ ભૂવો બે દિવસ પહેલા પડ્યો છે. જ્યારે સમારકામ માટે AMC દ્વારા ત્યાં ખોદકામ કરવામાં આવ્યું ત્યારે ડ્રેનેજ લાઈન લીક થતી હોવાથી ભૂવો પડ્યાનું માલૂમ થયું.